[](http://www.google.co.th/url?sa=i&source=images&cd=&cad=rja&docid=-3-Viqhi0-IUdM&tbnid=6TIcpmaMIaizsM:&ved=0CAgQjRwwAA&url=http://110.164.68.234/nutrition/index.php?option=com_content&view=article&id=8:2012-06-23-09-54-15&catid=10:-1&ei=kZRmUorOBonirAec4IHACA&psig=AFQjCNHOQulIy8IYlWBs_DvwUYnb695iVg&ust=1382540817265160)

***องค์การบริหารส่วนตำบลวังพญา***



ขอเชิญชวนให้ผู้ที่มีอายุ ๕๙ ปี และจะมีอายุครบ ๖๐ ปีบริบูรณ์ ในปีงบประมาณถัดไป

(เกิดก่อน 1 ตุลาคม 2499) แล้วมีภูมิลำเนาในเขตพื้นที่ตำบลวังพญาตามทะเบียนบ้าน แต่ยังไม่ได้ลงทะเบียนเพื่อขอรับเงินเบี้ยยังชีพผู้สูงอายุ หรือผู้ที่ได้ย้ายทะเบียนบ้านมาใหม่ก่อนหรือภายในเดือนพฤศจิกายน ๒๕๕๘ และไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่น ไปลงทะเบียนเพื่อแสดงความจำนงขอรับเงินเบี้ยยังชีพผู้สูงอายุได้ด้วยตนเอง หรือมอบหมายให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทน Tongue out

และขอเชิญชวนให้คนพิการที่มีภูมิลำเนาตามทะเบียนบ้านในเขตพื้นที่ตำบลวังพญา ที่ยังไม่ได้ลงทะเบียนมาก่อนหรือคนพิการที่ย้ายทะเบียนบ้านมาใหม่ก่อนหรือภายในเดือนเดือนพฤศจิกายน ๒๕๕๘ ไปลงทะเบียนเพื่อแสดงความประสงค์ขอรับเงินเบี้ยความพิการด้วยตนเองหรือมอบหมายให้ผู้ดูแลยื่นคำขอแทน โดยแสดงหลักฐานการเป็นผู้แทนดังกล่าว โดยให้ผู้ที่เชื่อถือได้รับรองสถานะของคนพิการ แต่ต้องนำหลักฐานของคนพิการและผู้ดูแลคนพิการไปแสดงต่อเจ้าหน้าที่ด้วย Tongue out

**ผู้สูงอายุ เตรียมเอกสารหลักฐาน ดังนี้**   
 ๑. บัตรประจำตัวประชาชนหรือบัตรอื่นที่ออกโดยหน่วยงานของรัฐที่มีรูปถ่าย

๒. ทะเบียนบ้าน(ที่เป็นปัจจุบัน) พร้อมสำเนา  
 ๓. สมุดบัญชีเงินฝากธนาคาร กรุงไทย หรือ ธกส. พร้อมสำเนา

**คนพิการ เตรียมเอกสารหลักฐาน ดังนี้**   
 ๑. บัตรประจำตัวคนพิการตามกฏหมายว่าด้วยการส่งเสริมคุณภาพชีวิตคนพิการ พร้อมสำเนา

๒. ทะเบียนบ้าน(ที่เป็นปัจจุบัน) พร้อมสำเนา

๓. สมุดบัญชีเงินฝากธนาคาร กรุงไทย หรือ ธกส. พร้อมสำเนา

**เอกสารหลักฐาน กรณีมอบอำนาจ ดังนี้**   
 ๑. หนังสือมอบอำนาจ (ขอรับได้ที่ อบต.)

๒. ทะเบียนบ้านที่มีชื่อผู้สูงอายุ / ที่มีชื่อผู้พิการ(กรณีคนพิการ) / ที่มีชื่อผู้รับมอบอำนาจ พร้อมสำเนา

๓. บัตรประจำตัวประชาชนผู้สูงอายุ / บัตรประจำตัวคนพิการฯ(กรณีคนพิการ) **/** บัตรประจำตัวประชาชนผู้รับมอบอำนาจ พร้อมสำเนา

[](http://www.google.co.th/url?sa=i&rct=j&q=&esrc=s&frm=1&source=images&cd=&cad=rja&docid=7bzq7lk5v7fg3M&tbnid=h_7oBL3aNWnmSM:&ved=0CAUQjRw&url=http://www.oknation.net/blog/kittichaiblog&ei=SJdmUtPCB8qxrgfGqIDgAg&bvm=bv.55123115,d.bmk&psig=AFQjCNFSJVQ4KR-Ve1ewipiRdJoTsrg-2A&ust=1382541504384160) \*\*\* **กำหนดรับลงทะเบียน ตั้งแต่ วันที่ ๑ - ๓๐ พฤศจิกายน ๒๕๕๘ เวลา 09.00 - 16.00 น.**  **ณ สำนักงานปลัด องค์การบริหารส่วนตำบลวังพญา อำเภอรามัน จังวัดยะลา**

**ติดต่อสอบถามข้อมูลเพิ่มเติมได้ที่ โทร ๐-๗๓๒๙-๙๙๖๒**

**หรือทางเว็บไซต์ www.wangpaya.go.th**